CELEX: E2016P0021
Language: mt
Date: 2016-12-20 00:00:00
Title: Talba għal Opinjoni Konsultattiva tal-Qorti tal-EFTA minn Fürstliches Obergericht datata l-20 ta’ Diċembru 2016 fil-kawża Pascal Nobile vs DAS Rechtsschutz-Versicherungs AG (il-Kawża E-21/16)

18.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/7
            
         Talba għal Opinjoni Konsultattiva tal-Qorti tal-EFTA minn Fürstliches Obergericht datata l-20 ta’ Diċembru 2016 fil-kawża Pascal Nobile vs DAS Rechtsschutz-Versicherungs AG
   (il-Kawża E-21/16)
   (2017/C 155/05)
   Permezz ta’ ittra tal-20 ta’ Diċembru 2016 saret talba għal Opinjoni Konsultattiva fil-kawża Pascal Nobile vs DAS Rechtsschutz-Versicherungs AG, lill-Qorti tal-EFTA minn Fürstliches Obergericht (il-Qorti tal-Appell tal-Prinċep), li waslet fir-Reġistru tal-Qorti fl-20 ta’ Diċembru 2016, dwar il-mistoqsijiet li ġejjin:
   
               1.
            
            
               L-Artikolu 201(1)(a) tad-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) jipprekludi ftehim kuntrattwali bejn assigurazzjoni tal-ispejjeż legali u persuna assigurata, li abbażi tiegħu dan huwa ksur ta’ dmirijiet tal-persuna assigurata, li jeħles lill-kumpanija tal-assigurazzjoni mill-obbligi tagħha, jekk il-persuna assigurata tawtorizza avukat biex jirrappreżenta l-interessi tagħha, mingħajr il-kunsens tal-assigurazzjoni tal-ispejjeż legali, f’mument meta l-persuna assigurata tkun intitolata li tagħmel talba skont kuntratt ta’ assigurazzjoni tal-ispejjeż legali?
            
         
               2.
            
            
               F’każ li l-ewwel mistoqsija tkun imwieġba fin-negattiv: Fi proċedimenti ta’ litigazzjoni, meta jibda l-proċediment ġudizzjarju jew amministrattiv imsemmi fl-Artikolu 201(1)(a) tad-Direttiva 2009/138/KE, li jwassal għall-għażla libera tal-avukat? Il-mument speċifiku huwa bbażat biss fuq il-bidu formali ta’ proċediment ġudizzjarju (il-kawża mressqa quddiem il-qorti), jew jirreferi wkoll għall-passi preċedenti, u, jekk iva, liema?
            
         
               3.
            
            
               F’każ li l-mistoqsijiet 1 u 2 jingħataw risposta wara s-16 ta’ Jannar 2017:
               
                           (a)
                        
                        
                           Il-prinċipju ta’ lealtà stabbilit fl-Artikolu 3 tal-Ftehim ŻEE jipprekludi lill-qrati nazzjonali, f’kull ċirkostanza, milli jeżaminaw il-validità tad-deċiżjonijiet tal-Qorti tal-EFTA?
                        
                     
                           (b)
                        
                        
                           F’każ li l-mistoqsija 3a tkun imwieġba fin-negattiv: Liema ċirkostanzi tkun tippermetti lill-qrati nazzjonali li jikkontestaw il-validità ta’ deċiżjonijiet tal-Qorti tal-EFTA, mingħajr madankollu ma jiksru l-prinċipju ta’ lealtà stabbilit fl-Artikolu 3 tal-Ftehim ŻEE?